Oficiālais Vēstnesis L 053 , 27/02/1991 Lpp. 0031 - 0033



Saskaņotais protokols, ar ko groza Eiropas Ekonomikas kopienas un Rumānijas Republikas Nolīgumu par tekstilizstrādājumu tirdzniecību 1. Eiropas Ekonomikas kopienas un Rumānijas Republikas delegācijas tikās Briselē 1990. gada 26., 27. un 30. novembrī. Apspriedes notika, ievērojot 14. pantu Eiropas Ekonomikas kopienas un Rumānijas Republikas Nolīgumā par tekstilizstrādājumu tirdzniecību, kas parafēts 1986. gada 11. jūlijā un ko provizoriski piemēro no 1987. gada 1. janvāra. 2. Šo apspriežu mērķis bija grozīt divpusējo Nolīgumu par tekstilizstrādājumu tirdzniecību, lai integrētu noteikumus, kas attiecas uz tekstilizstrādājumu atpakaļievešanu pēc apstrādes vai pārstrādes Rumānijā. 3. Abas Puses ir vienojušās grozīt Nolīguma 3. panta 4. punktu un iekļaut Nolīgumā E protokolu, ar ko izveido īpašu režīmu attiecībā uz tekstilizstrādājumu atpakaļievešanu Kopienā pēc apstrādes vai pārstrādes Rumānijā saskaņā ar attiecīgajiem Kopienas tiesību aktiem. Nolīguma 3. panta 4. punkta un E protokola teksti ir pievienoti šim saskaņotajam protokolam. 4. Abas Puses ir vienojušās, ka Nolīguma grozījumus, kas izdarīti ar šo saskaņoto protokolu, provizoriski piemēro no 1991. gada 1. janvāra. Briselē, 1990. gada 30. novembrī Rumānijas Republikasdelegācija Eiropas Ekonomikas kopienasdelegācija -------------------------------------------------- EEK un Rumānijas Nolīgums Grozītais 3. panta 4. punkts "Kopiena un Rumānija atzīst īpašo un atšķirīgo raksturu, kāds ir tekstilizstrādājumu atpakaļievešanai Kopienā pēc apstrādes vai pārstrādes Rumānijā. Nolīguma II pielikumā noteiktie daudzuma ierobežojumi uz atpakaļievešanu neattiecas, ja vien to veic saskaņā ar Kopienā spēkā esošajiem noteikumiem par ekonomisko izvešanu pārstrādei un ja uz to attiecas īpašais režīms, kas noteikts E protokolā." " E PROTOKOLS Uz šā protokola pielikumā uzskaitīto izstrādājumu atpakaļievešanu Kopienā šā nolīguma 3. panta 4. punkta nozīmē attiecas Nolīguma noteikumi, ja vien turpmāk izklāstītie īpašie noteikumi neparedz citādi. 1. Par atpakaļievešanu 3. panta 4. punkta nozīmē uzskata vienīgi to izstrādājumu atpakaļievešanu Kopienā, kurus skar šā protokola pielikumā paredzētie īpašie daudzuma ierobežojumi, kas, iespējams, grozīti, ievērojot 2. punktu. 2. Uz tādu izstrādājumu atpakaļievešanu, kas nav iekļauti šā protokola pielikumā, pēc apspriešanās saskaņā ar Nolīguma 14. pantā noteikto procedūru, var attiecināt īpašos daudzuma ierobežojumus, ja vien uz minētajiem izstrādājumiem attiecas Nolīguma II pielikumā noteiktie daudzuma ierobežojumi. 3. Ņemot vērā abu Līgumslēdzēju pušu intereses, Kopiena pēc saviem ieskatiem vai pēc Rumānijas pieprasījuma saskaņā ar Nolīguma 14. pantu, var izskatīt: a) iespēju pārnest no vienas kategorijas uz citu, priekšlaicīgi izmantojot vai no viena gada uz nākamo pārgrāmatojot īpašo daudzuma ierobežojumu daļu; b) iespēju vienā Kopienas reģionā neizmantoto īpašo daudzuma ierobežojumu daļu piešķirt citam reģionam. 4. Tomēr Kopiena var automātiski piemērot pielāgošanas nosacījumus, kas iekļauti 3. punktā, ņemot vērā šādus ierobežojumus: a) no vienas kategorijas uz citu nedrīkst pārnest vairāk kā 25 % no daudzuma, kas noteikts tai kategorijai, uz kuru veic pārnešanu [1]; b) īpašus daudzuma ierobežojumus no viena gada uz nākamo nedrīkst pārgrāmatot vairāk kā 10,5 % apjomā no daudzuma, kas noteikts faktiskās izmantošanas gadam; c) īpašus daudzuma ierobežojumus, kas paredzēti vienā gadā, drīkst priekšlaicīgi izmantot citā gadā ne vairāk kā 7,5 % apjomā no daudzuma, kas noteikts faktiskās izmantošanas gadam; d) no viena reģiona uz citu nedrīkst pārnest vairāk kā 24 % no daudzuma, kas noteikts tam reģionam, uz kuru veic pārnešanu. 5. Kopiena informē Rumāniju par visiem pasākumiem, ko tā veic atbilstoši iepriekšējiem punktiem. 6. Kopienas kompetentās iestādes 1. punktā minētos īpašos daudzuma ierobežojumus veic, izdodot iepriekšējo atļauju, kas vajadzīga saskaņā ar Padomes Regulu (EEK) Nr. 636/82, kura reglamentē izvešanas pārstrādei ekonomisko procedūru. Īpašos daudzuma ierobežojumus ieskaita tajā gadā, kad ir izdota šāda iepriekšēja atļauja. 7. Pārnešanu no vienas kategorijas uz citu un kopējo ieskaitīšanu II un III grupas izstrādājumu daudzuma ierobežojumā aprēķina saskaņā ar Nolīguma I pielikumā doto atbilstības tabulu. 8. Izcelsmes sertifikātu, ko sagatavo iestādes, kuras saskaņā ar Rumānijas tiesību aktiem ir tam pilnvarotas, izdod atbilstīgi Nolīguma A protokolam attiecībā uz visiem šajā protokolā iekļautajiem izstrādājumiem. Šajā sertifikātā ir norāde uz iepriekšējo atļauju, kas minēta 6. punktā, kā uz pierādījumu, ka tajā aprakstītās pārstrādes darbības ir veiktas Rumānijā. 9. Kopiena sniedz Rumānijai to kompetento Kopienas iestāžu nosaukumus, adreses un zīmogu paraugus, kas izdod 6. punktā minētās iepriekšējās atļaujas. 10. Neierobežojot 1. līdz 9. punkta noteikumus, Rumānija un Kopiena turpina apspriedes nolūkā rast abpusēji pieņemamu risinājumu, kas ļauj abām Līgumslēdzējām pusēm gūt labumu no Nolīguma noteikumiem par izvešanu pārstrādei (IP), un tādējādi nodrošināt tekstilizstrādājumu tirdzniecības attīstību starp Rumāniju un Kopienu. PIELIKUMS IP daudzuma ierobežojumi Rumānijai (Praktisku iemeslu dēļ pielikumā izmantotie izstrādājumu apraksti ir doti saīsinātā veidā.) Kategorija | Apraksts | Vienības | Gads | EEK daudzuma ierobežojumi | 4 | T-krekli | 1000 gab. | 1991 | 1000 | 5 | Puloveri | 1000 gab. | 1991 | 1100 | 6 | Garās auduma bikses | 1000 gab. | 1991 | 3300 | 7 | Blūzes | 1000 gab. | 1991 | 2500 | 8 | Krekli | 1000 gab. | 1991 | 2400 | 12 | Īsās zeķes | 1000 pāri | 1991 | 5800 | 13 | Garās un īsās apakšbikses | 1000 gab. | 1991 | 15500 | 14 | Vīriešu mēteļi | 1000 gab. | 1991 | 1000 | 15 | Sieviešu mēteļi | 1000 gab. | 1991 | 3000 | 16 | Uzvalki, kostīmi | 1000 gab. | 1991 | 600 | 17 | Žaketes, bleizeri | 1000 gab. | 1991 | 1000 | 24 | Pidžamas | 1000 gab. | 1991 | 300 | 26 | Kleitas | 1000 gab. | 1991 | 2000 | 73 | Sporta kostīmi | 1000 gab. | 1991 | 600 | 68 | Mazu bērnu apģērbi | Tonnas | 1991 | 300 | 78 | Apģērbi, kas nav no trikotāžas | Tonnas | 1991 | 300 | Kategorija | Apraksts | Vienības | Gads | Dalībvalsts | Reģionālie daudzuma ierobežojumi | 18 | Peldmēteļi | Tonnas | 1991 | Benilukss | 100 | 21 | Siltās vējjakas, siltās virsjakas | 1000 gab. | 1991 | I | 150 | 28 | Garās bikses no trikotāžas | 1000 gab. | 1991 | Benilukss | 100 | 29 | Kostīmi un komplekti, izņemot trikotāžas | 1000 gab. | 1991 | F I | 175120 | 69 | Kombinē un apakšsvārki | 1000 gab. | 1991 | F Benilukss | 10050 | 91 | Teltis | Tonnas | 1991 | F | 50 | " [1] Tomēr attiecībā uz II un III grupas kategorijām, pārnešanu no vienas kvotas daļas uz citu saskaņā ar Vācijas, Francijas, Itālijas un Beniluksa kvotām atļauj līdz 100 % tās kategorijas apjoma, no kuras notiek pārnešana. --------------------------------------------------